b'\n_START_ARTICLE_\nRaisio-kanava\n_START_PARAGRAPH_\nRaisio-kanava on Raisiossa ja sen l\xc3\xa4hikunnissa n\xc3\xa4kyv\xc3\xa4 televisiokanava. Sit\xc3\xa4 py\xc3\xb6ritt\xc3\xa4\xc3\xa4 Raision kaupunki DNA:n kaapelitelevisioverkossa, ja se on Suomen ainoa kunnallinen televisiokanava. Raisio-kanavalla esitet\xc3\xa4\xc3\xa4n suurimman osan ajasta kaupungin tiedotuksia sis\xc3\xa4lt\xc3\xa4v\xc3\xa4\xc3\xa4 ruutukeh\xc3\xa4\xc3\xa4. Muita ohjelmia ovat kaupunginvaltuuston kokoukset ja taltioinnit paikallisista tapahtumista. _NEWLINE_Kanava aloitti toimintansa vuonna 1988, ja se n\xc3\xa4kyy noin 15\xc2\xa0600 taloudessa. Televisiol\xc3\xa4hetysten digitalisoimisen my\xc3\xb6t\xc3\xa4 sit\xc3\xa4 oltiin lopettamassa syksyll\xc3\xa4 2007, mutta Raision kaupunginvaltuusto p\xc3\xa4\xc3\xa4tti kuitenkin lokakuussa hankkia laitteet digitaalisten l\xc3\xa4hetysten pit\xc3\xa4miseen.  Raisio-kanavan analogiset l\xc3\xa4hetykset lakkasivat v\xc3\xa4liaikaisesti maaliskuun 2008 alussa, mutta kanava jatkoi digitaalisena huhtikuussa.'